І першыя двойкі, якія атрымаў вельмі добры вучань Кавалевіч, паказалі яму, што гэта сапраўды так. Навучальная ўстанова давала магчымасць вучыцца ва ўніверсітэцкіх выкладчыкаў, адным з якіх быў прафесар Валерый Аляксандравіч Ліопа, які ўражваў не толькі сваімі фізічнымі ведамі, але і бязмежным кругаглядам, гумарам. Ад яго і іншых выкладчыкаў ліцэя прыйшла і такая навука: не сорамна чагосьці не ведаць, сорамна не хацець ведаць. Такая філасофія ў настаўніка А.В.Кавалевіча і сёння.